Små til middelsstore, mørke vårfluer med temmelig smale vinger som er tett kledt med fine hår. Antennene er omtrent så lange som resten av kroppen. Mellombeina har to sporer, bakbeina fire. Larvene er temmelig kraftige, ofte grønne på farge. Hode og pronotum er svarte og kraftig sklerotiserte (harde). De lager et svært solid, sylindrisk larvehus av sandkorn holdt sammen med silke.